Anima Christi

Το Αnima Christi (Ψυχή του Χριστού) είναι μια Καθολική προσευχή προς τον Χριστό με προέλευση από τον μεσαίωνα στα λατινικά.

Για πολλά χρόνια η προσευχή πιστευόταν ευρέως ότι είχε συνταχθεί από τον Ιγνάτιο της Λογιόλα, καθώς εκείνος την τοποθέτησε στην αρχή τoυ βιβλίου του «Πνευματικών Ασκήσεων» και αναφέρεται συχνά σε αυτήν. Στην πρώτη έκδοση των Πνευματικών Ασκήσεων ο Ιγνάτιος απλώς τη μνημονεύει, θεωρώντας προφανώς ότι ο αναγνώστης θα την γνώριζε ήδη. Σε μεταγενέστερες εκδόσεις, η προσευχή τυπώθηκε ολόκληρη. Επειδή θεωρήθηκε ότι όλο το έργο ήταν γραμμένο από τον Ιγνάτιο, η προσευχή αποδόθηκε εσφαλμένα σε αυτόν. Για τον λόγο αυτόν, η προσευχή αναφέρεται μερικές φορές ως «Αναστεναγμοί του Αγίου Ιγνατίου Λογιόλα».

Ωστόσο, η προσευχή ανάγεται στις αρχές του 14ου αιώνα και ενδεχομένως συντάχθηκε από τον πάπα Ιωάννη ΚΒ΄, αν και η πατρότητά της παραμένει αβέβαιη. Έχει εντοπιστεί σε αρκετά προσευχητάρια που κυκλοφόρησαν κατά τη νεότητα του Ιγνατίου και περιλαμβάνεται σε χειρόγραφα που χρονολογούνται εκατό χρόνια πριν από τη γέννησή του. Ο Άγγλος υμνολόγος James Mearns την ανακάλυψε σε χειρόγραφο του Βρετανικού Μουσείου που χρονολογείται περίπου στο 1370. Στη βιβλιοθήκη της Αβινιόν σώζεται προσευχητάριο του καρδινάλιου Πιερ ντε Λούξεμπουργκ (ο οποίος απεβίωσε το 1387), το οποίο περιέχει την προσευχή σχεδόν στην ίδια μορφή με αυτήν που είναι γνωστή σήμερα. Έχει επίσης βρεθεί χαραγμένη σε μία από τις πύλες του Αλκάθαρ της Σεβίλλης, που ανάγεται στην εποχή του Πέτρου της Καστίλης (1350–1369).

Οι επικλήσεις της προσευχής έχουν πλούσιους συνειρμούς με καθολικές δοξασίες που σχετίζονται με τη Θεία Ευχαριστία (Σώμα και Αίμα Χριστού), το Βάπτισμα (ύδωρ) και τα Πάθοι του Ιησού (Άγια Τραύματα).

 O ύμνος 

ΛατινικάΜετάφραση στα ΕλληνικάAnima Christi, sanctifica me.
Corpus Christi, salva me.
Sanguis Christi, inebria me.
Aqua lateris Christi, lava me.
Passio Christi, conforta me.
O bone Jesu, exaudi me.
Intra vulnera tua absconde me.
Ne permittas me separari a Te.
Ab hoste maligno defende me.
In hora mortis meae voca me,
Et jube me venire ad Te,
Ut cum Sanctis tuis laudem Te
In saecula saeculorum.
Amen.Ψυχή του Χριστού, αγίασέ με.
Σώμα του Χριστού, σώσε με.
Αίμα του Χριστού, μέθυσέ με.
Νερό από την πλευρά του Χριστού, πλύνε με.
Πάθος του Χριστού, παρηγόρησέ με.
Ω καλέ Ιησού, εισάκουσέ με.
Μέσα στις πληγές Σου κρύψε με.
Μην αφήσεις να χωριστώ από Σένα.
Από τον κακόβουλο εχθρό υπεράσπισέ με.
Την ώρα του θανάτου μου κάλεσέ με.
Και διάταξέ με να έρθω σ’ Εσένα,
για να Σε επαινέσω μαζί με τους Αγίους Σου
στους αιώνες των αιώνων.
Αμήν.

 Παραπομπές 

Κατηγορία:Μεσαιωνικοί ύμνοι
Κατηγορία:Καθολικοί ύμνοι